Stortingets særskilte komité for å behandle spesielle saker vedrørende korona-krisen

Stortingets særskilte komité for å behandle spesielle saker vedrørende korona-krisen er en særskilt stortingskomité som ble vedtatt nedsatt av Stortinget 16. mars 2020 i henhold til Stortingets forretningsorden § 18. Komiteen består av de parlamentariske lederne i alle partier på Stortinget og skal ha to faste møter ukentlig.

Komiteen trådte sammen første gang 17. mars 2020, og valgte stortingspresident Tone W. Trøen (H) til leder, Jonas Gahr Støre (Ap) til første nestleder og Siv Jensen (Frp) til andre nestleder.

Den første saken som ble behandlet av komiteen var koronaloven.

Medlemmer
 Tone W. Trøen (H), leder
 Jonas Gahr Støre (Ap), første nestleder
 Siv Jensen (Frp), andre nestleder
 Marit Arnstad (Sp)
 Une Bastholm (MDG)
 Terje Breivik (V)
 Hans Fredrik Grøvan (KrF)
 Trond Helleland (H)
 Audun Lysbakken (SV)
 Bjørnar Moxnes (R)

Se også
 Regjeringens covid-19-utvalg

Referanser

Eksterne lenker
 

Norge under koronaviruspandemien
Stortingskomiteer
Stortinget 2017–2021
Etableringer i 2020